CELEX: 32014R0186
Language: fi
Date: 2014-02-26 00:00:00
Title: Komission asetus (EU) N:o 186/2014, annettu 26 päivänä helmikuuta 2014 , asetuksen (EU) N:o 823/2012 muuttamisesta siltä osin kuin on kyse tehoaineiden etoksisulfuroni, oksadiargyyli ja warfariini hyväksynnän päättymispäivästä  ETA:n kannalta merkityksellinen teksti

27.2.2014   
            
            
               FI
            
            
               Euroopan unionin virallinen lehti
            
            
               L 57/22
            
         
      KOMISSION ASETUS (EU) N:o 186/2014,
   annettu 26 päivänä helmikuuta 2014,
   asetuksen (EU) N:o 823/2012 muuttamisesta siltä osin kuin on kyse tehoaineiden etoksisulfuroni, oksadiargyyli ja warfariini hyväksynnän päättymispäivästä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan toisen kohdan,
   sekä katsoo seuraavaa:
   
               (1)
            
            
               Komission asetuksella (EU) N:o 823/2012 (2) lykättiin tehoaineiden etoksisulfuroni, oksadiargyyli ja warfariini hyväksynnän päättymispäivää, sellaisena kuin se vahvistetaan komission täytäntöönpanopäätöksessä (EU) N:o 540/2011 (3), 31 päivään heinäkuuta 2016, jotta hakijoilla olisi mahdollisuus noudattaa asetuksen (EY) N:o 1107/2009 15 artiklan 1 kohdassa edellytettävää kolmen vuoden määräaikaa.
            
         
               (2)
            
            
               Tehoaineiden etoksisulfuroni, oksadiargyyli ja warfariini hyväksynnän uusimista koskevia hakemuksia, joissa noudatetaan kolmen vuoden määräaikaa, ei ole toimitettu.
            
         
               (3)
            
            
               Koska tällaisia hakemuksia ei ole toimitettu, hyväksynnän päättymispäiväksi on aiheellista vahvistaa aikaisin mahdollinen päivä alkuperäisen päättymispäivän jälkeen, sellaisena kuin se on vahvistettu ennen asetuksen (EU) N:o 823/2012 antamista.
            
         
               (4)
            
            
               Sen vuoksi asetusta (EU) N:o 823/2012 olisi muutettava.
            
         
               (5)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 823/2012 muuttaminen
   Muutetaan asetuksen (EU) N:o 823/2012 1 artikla seuraavasti:
   
               a)
            
            
               korvataan 1 alakohta seuraavasti:
               
                           ”1)
                        
                        
                           31 päivä heinäkuuta 2016 seuraavien tehoaineiden osalta: etofumesaatti (kohta 29), imatsamoksi (kohta 41), oksasulfuroni (kohta 42), foramsulfuroni (kohta 44), syatsofamidi (kohta 46), linuroni (kohta 51), pendimetaliini (kohta 53), trifloksistrobiini (kohta 59), karfentratsonietyyli (kohta 60), mesotrioni (kohta 61), fenamidoni (kohta 62) ja isoksaflutoli (kohta 63);”
                        
                     
         
               b)
            
            
               lisätään 4 alakohta seuraavasti:
               
                           ”4)
                        
                        
                           31 päivä maaliskuuta 2014 seuraavien tehoaineiden osalta: etoksisulfuroni (kohta 43), oksadiargyyli (kohta 45) ja warfariini (kohta 120).”
                        
                     
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä helmikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 309, 24.11.2009, s. 1.
   
      (2)  Komission asetus (EU) N:o 823/2012, annettu 14 päivänä syyskuuta 2012, täytäntöönpanoasetuksesta (EU) N:o 540/2011 poikkeamisesta siltä osin kuin kyse on tehoaineiden 2,4-DB, bentsoehappo, beta-syflutriini, karfentratsonietyyli, Coniothyrium minitans -kanta CON/M/91-08 (DSM 9660), syatsofamidi, syflutriini, deltametriini, dimetenamidi-p, etofumesaatti, etoksisulfuroni, fenamidoni, flatsasulfuroni, flufenaset, flurtamoni, foramsulfuroni, fostiatsaatti, imatsamoksi, jodosulfuroni, iprodioni, isoksaflutoli, linuroni, maleiinihydratsidi, mekoproppi, mekoproppi-P, mesosulfuroni, mesotrioni, oksadiargyyli, oksasulfuroni, pendimetaliini, pikoksistrobiini, propikonatsoli, probinebi, propoksikarbatsoni, propytsamidi, pyraklostrobiini, siltiofami, trifloksistrobiini, warfariini ja tsoksamidi hyväksynnän päättymispäivistä (EUVL L 250, 15.9.2012, s. 13).
   
      (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).